แรงซื้อหุ้น MSCI รอบใหม่ ดัน SET ปิดพุ่ง 15.58 จุด
แรงซื้อหุ้น MSCI รอบใหม่ ดัน SET ปิดพุ่ง 15.58 จุด โดยดัชนีปิดตลาดวันนี้ ที่ระดับ 1,702.63 จุด เพิ่มขึ้น 15.58 จุด หรือ 0.92% มูลค่าซื้อขาย 6.05 หมื่นลบ. 
14 พ.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,702.63 จุด เพิ่มขึ้น 15.58 จุด หรือ 0.92% มูลค่าซื้อขาย 6.05 หมื่นลบ.
10 หุ้นดันดัชนีวันนี้

ทั้งนี้คาดว่าการที่ดัชนีดีดตัวขึ้นมาแรงในวันนี้ได้แรงหนุนจาก MSCI หลังได้ปรับเพิ่มน้ำหนักหุ้นไทย 2.1% เป็น 2.11% ซึ่งหุ้นที่เพิ่มเข้าไปเป็นหุ้นบิ๊กแคป คือ IVL, KBANK, TOP, PTTGC, SCB ซึ่งมีผลในวันที่ 30 พ.ย.นี้ ทำให้จะมีเม็ดเงินไหลเข้ามาจากองทุนที่ลงทุนตาม MSCI จากก่อนหน้านี้มีหุ้นไทยถูกเพิ่มเข้า 5 หลักทรัพย์ ได้แก่ BEC GGC ORI VNT WHAUP 
ด้านนายมงคล พ่วงเภตรา นักวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า การที่ดัชนีปรับตัวขึ้นมาอยู่เหนือระดับ 1,700 จุด ในวันนี้ ต่คาดว่ามาจากการปรับฐานที่จบลง นักลงทุนเริ่มกลับมาซื้อหุ้นเพิ่มมากขึ้นโดยเฉพาะหุ้นขนาดใหญ่ หลังจากก่อนหน้านี้ถูกเทขายอย่างต่อเนื่อง
ส่วนแนวโน้มตลาดหุ้นไทยในวันพรุ่งนี้ (15 พ.ย.) คาดว่าจะยังคงมีแรงซื้อหุ้นขนาดใหญ่เข้ามาอย่างต่อเนื่อง อีกทั้งยังมองว่าหุ้นที่โดดเด่นในช่วงนี้คือหุ้นกลุ่มค้าปลีก และหุ้นกลุ่มแบงค์ขนาดใหญ่ พร้อมให้แนวรับที่ 1,690 จุด และแนวต้าน 1,721 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
IVL มูลค่าการซื้อขาย 3,094 ล้านบาท ปิดที่ 52.25 บาท เพิ่มขึ้น 3.25
PTT มูลค่าการซื้อขาย 2,492 ล้านบาท ปิดที่ 418.00 บาท เพิ่มขึ้น  4.00
AOT มูลค่าการซื้อขาย 1,994 ล้านบาท ปิดที่57.50 บาท เพิ่มขึ้น 0.50
CPALL มูลค่าการซื้อขาย 1,647 ล้านบาท ปิดที่ 72.00 บาท เพิ่มขึ้น 1.50
PTTGC มูลค่าการซื้อขาย 1,606 ล้านบาท ปิดที่ 80.00 บาท เพิ่มขึ้น 0.50
 
ตลาดหุ้นเอเชีย
